WAT Woord van die Week: doedelsakSkotse doedelsakspeler Foto: spoonandchair.wordpress.com Woord: doedelsak Betekenis: 1. Skotse blaasinstrument, bestaande uit ‘n lugsak met pype. 2. Rommelsak. 3. (eufemisties) Manlike geslagsdele. Waar kom dit vandaan? In betekenis 1 uit Nederlands doedelzak (1783). Betekenis 2 en 3 het in Afrikaans self ontwikkel. Nederlands doedelzak uit Hoogduits Dudelsack uit Slawiese tale, vergelyk Tsjeggies dudy “doedelsak”, Serwo-Kroaties duduk “fluit”, uit Turks ook duduk “fluit”, wat verband hou met dudak “lip”. Die Duitse vorm Dudelsack is beïnvloed deur dudeln: “‘n gedempte toon voortbring, op ‘n doedelsak speel”. Nederlands doedelen = “fluit” of “op die doedelsak speel”. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.